
Kétfogú N-donor ligandumok által irányított C-H aktiválási reakciók vizsgálata

Kulcsszavak: palládium-katalizált; direkt arilezés; monoarilezés; regioszelektivitás; katalitikus
Az utóbbi néhány évtizedben a szintetikus szerves kémia fontos eszközévé váltak a szén-szén kötés kialakítására alkalmas katalitikus C-H aktiválási reakciók.
Tudományos diákköri munkám során a regioszelektivitás és hatékonyság javítására szolgáló kétfogú N-donor ligandumok alkalmazhatóságát vizsgáltam katalitikus C-H aktiváláson keresztül lejátszódó direkt arilezési reakciókban.
Kutatómunkánk eredményeképpen egy optimált, szelektív monoarilezésre alkalmas palládium-katalizált C-H aktiválási reakciót mutatunk be, melynek szintetikus alkalmazhatósága a reagensek és szubsztrátumok széles körében kiválónak bizonyult. Munkánk során a reakcióban használható irányító csoportok körét is sikerült kibővítenünk, amely újabb kutatásoknak nyit teret.

